„Dacă va fi o încetare a focului acum, va deveni tot mai rău pentru noi”: De ce se tem trupele ucrainene de un armistițiu cu Rusia
Ar putea fi un acord de încetare a focului în Ucraina un dezastru camuflat? Aceasta este întrebarea urgentă care răsună în buncărele de pe linia frontului și în ruinele orașelor asediate de armata rusă, acolo unde apărătorii extenuați au nevoie de pace ca de aer, dar unde neîncrederea justificată față de Rusia primează, relatează CNN. Ar rezista un armistițiu? S-ar folosi Rusia de oprirea temporară a luptelor ca să se regrupeze și să atace din nou? Ar fi dispusă Moscova să negocieze, având în vedere că înaintează în continuare pe câmpul de luptă? Ar mai primi Ucraina susținere militară din partea aliaților săi dacă diplomația va reduce la tăcere armele?